
2026 – 2027 MOKSLO METŲ
VEIKLOS PLANAS




I. BENDROSIOS NUOSTATOS

Darželio pavadinimas:
1. Plungės lopšelis-darželis “Raudonkepuraitė“(toliau lopšelis-darželis)
2. Lopšelio-darželio įsteigimo data: 1969-10-27.
3. Lopšelio-darželio veiklos pradžia:1970-01-08.
4. Teisinė forma ir priklausomybė : Savivaldybės nepelno siekianti biudžetinė įstaiga.
5. Lopšelio-darželio grupė: neformaliojo švietimo mokykla, kodas 3160.
6. Lopšelio-darželio tipas: lopšelis-darželis, kodas 3164.
7. Lopšelio-darželio buveinė: V. Mačernio g.47B, Plungė, LT-90130. 
8. 2022 m. lapkričio 21 d. įsteigtas Plungės lopšelio-darželio “Raudonkepuraitė”  ikimokyklinio ugdymo skyrius “Vėrinėlis”.
9. Mokymo kalba; lietuvių.
10. Lopšelio-darželio steigėjas: Plungės rajono savivaldybės taryba, kodas 188663989, adresas: Vytauto g.12, Plungė, LT-90123.
11. Mokymo forma: dieninė.
12. Pagrindinė veiklos sritis: švietimas.
13. Pagrindinė veiklos rūšis: ikimokyklinis ugdymas, kodas 851010.
14. Kitos veiklos rūšys: priešmokyklinis ugdymas,  kodas 851020, papildomas mokymas, kodas 804240.
15. Lopšelis-darželis yra viešasis juridinis asmuo, turintis savo antspaudą ir sąskaitas banke.
16. Lopšelis-darželis yra labdaros ir paramos gavėjas.
17. Lopšelis-darželis savo veiklą grindžia Lietuvos Respublikos Konstitucija, Vyriausybės nutarimais, Švietimo ir kitais įstatymais, Švietimo, mokslo ir sporto ministro įsakymais, Plungės rajono savivaldybės 2021-2030 strateginiu plėtros planu, Plungės rajono savivaldybės 2026 m. vasario 12 d. Nr. T1-40 patvirtintu 2026-2028 metų strateginiu veiklos planu,  Plungės rajono savivaldybės tarybos sprendimais, mero potvarkiais, administracijos direktoriaus įsakymais, Švietimo ir kultūros skyriaus vedėjo įsakymais, lopšelio-darželio nuostatais bei kitais teisės aktais. 
18. Plungės lopšelio-darželio „Raudonkepuraitė“ metinis veiklos planas 2026-2027 m. m. sudarytas, atsižvelgus į Plungės rajono savivaldybės administracijos Švietimo kultūros ir sporto skyriaus prioritetus 2026-2027 mokslo metams, strateginius įstaigos planus, švietimo būklę, bendruomenės poreikius, inovacijas ikimokykliniame ugdyme. Plane nustatomi metiniai mokyklos tikslai bei uždaviniai, apibrėžiamos priemonės uždaviniams vykdyti.
19. Įgyvendinant metinį veiklos planą siekiama teikti kokybiškas švietimo paslaugas, atitinkančias nuolat kintančias visuomenes reikmes, tenkinti vaikų ugdymo (-si) poreikius, garantuoti ankstyvojo, ikimokyklinio ir priešmokyklinio ugdymo vaikų kompetencijų ugdymą, racionaliai ir tikslingai naudoti švietimui skirtus išteklius.
20. Plungės lopšelis-darželis „Raudonkepuraitė“ ugdomąją veiklą organizuoja ir vykdo vadovaudamasi Lietuvos Respublikos nutarimais, Lietuvos Respublikos Švietimo įstatymu, Geros mokyklos koncepcija, atnaujinta Ikimokyklinio ugdymo programa, kitais, švietimo veiklą reglamentuojančiais dokumentais, mokyklos nuostatais bei lopšelio-darželio „Raudonkepuraitė“ strateginiu planu.
21. Ugdomoji veikla planuojama mokslo metams, vykdomas ankstyvasis, ikimokyklinis ir priešmokyklinis ugdymas (-sis). Įgyvendinant pagrindinius įstaigos veiklos tikslus ir uždavinius sistemingai vykdoma ugdymo proceso priežiūra.
22. Metinis veiklos planas padeda sklandžiai vykdyti ugdymo procesą bei koordinuoti vykdomą veiklą. Metinį veiklos planą parengė direktoriaus įsakymu sudaryta darbo grupė. Planą įgyvendins mokyklos administracija, pedagoginiai ir kiti pedagoginiame procese dalyvaujantys darbuotojai, nepedagoginiai darbuotojai, ugdytiniai, jų tėvai.

II. VIZIJA
Moderni bendruomenės mokykla. 
Gerai organizuota mokykla, puoselėjanti vaiko sveikatą, individualumą ir kūrybiškumą, kurioje gera ugdyti(-is) ir dirbti. Čia kiekvienas yra gerbiamas, svarbus, saugus, tobulėjantis bei atviras kaitai. 

III. MISIJA

Įgyvendinti ugdymo turinį taip, kad atitiktų pagrindinius ir prigimtinius vaiko poreikius, sudarytų galimybę atsiskleisti vaiko individualumui ir savitumui visose ugdymo(si) pasiekimų srityse, kurių visuma užtikrintų ugdytinių mokyklinę brandą.

IV. BENDRUOMENĖS FILOSOFIJA

 „Pamokos, kurių mus moko mūsų vaikai, yra kur kas vertingesnės ir svarbesnės už pamokas, kurių mes mokome juos. Todėl geriausia ką galima padaryti, tai stengtis į pasaulį žiūrėti vaiko akimis. Akimis, kurios nuoširdžiai gėrisi ir žavisi viskuo ką mato.“

    L. Inner


2025- 2026 MOKSLO METŲ VEIKLOS PLANO VEIKLOS ATASKAITA

Plungės lopšelio-darželio „Raudonkepuraitė“ veikla finansuojama iš Plungės rajono savivaldybės biudžeto lėšų, ikimokyklinio ir priešmokyklinio ugdymo krepšelio lėšų, specialiosios programos lėšų, rėmėjų lėšų, kitų fondų lėšų. 
Įstaigoje ugdymas organizuotas pagal atnaujintą ikimokyklinio ugdymo(si) programą ir Bendrąją priešmokyklinio ugdymo(si) programą. Įstaigos tarybos, Mokytojų tarybos posėdžiuose (vyko 4 posėdžiai) analizuotas veiklos ir ugdymo program įgyvendinimas, ugdymo kokybės užtikrinimo lygis, numatytos įstaigos veiklos tobulinimo galimybės, priimti sprendimai veiklos tobulinimui ir gerinimui.
2025 m. rugsėjo 1 d. Mokinių registre buvo 234 vaikai. Įstaigoje sukomplektuota 11 grupių: 3 ankstyvojo amžiaus, 6 ikimokyklinio amžiaus ir 2 priešmokyklinio amžiaus vaikų grupės. Skyriuje “Vėrinėlis” – 4 grupės:  1 ankstyvojo amžiaus ir 3 ikimokyklinio amžiaus grupės. Vaikų grupės komplektuojamos atsižvelgiant į vaikų amžiaus tarpsnius. Įstaigoje specialiųjų ugdymosi poreikių turintys vaikai integruojami į bendrojo ugdymo grupes. 
Įstaigoje dirbo 77 darbuotojai., iš kurių 27 ikimokyklinio bei priešmokyklinio ugdymo mokytojai. Lopšelyje-darželyje „Raudonkepuraitė“ ir skyriuje “Vėrinėlis” teikta logopedo, specialiojo pedagogo pagalba vaikui ir šeimai.                                                                           
Per 2024–2025 mokslo metus darželis „Raudonkepuraitė“   sėkmingai įgyvendino numatytus tikslus ir uždavinius, skirtus ikimokyklinio ir priešmokyklinio ugdymo kokybės gerinimui, vaikų sveikatos stiprinimui, pedagogų profesiniam tobulėjimui bei bendruomenės įsitraukimui. Visi planuoti veiklos punktai buvo įvykdyti, rezultatai pagrįsti stebėjimais, dokumentais ir grįžtamuoju ryšiu iš tėvų bei pedagogų.
[bookmark: Xeaea3e3cb493b24f9d03c36c3f3b36ea29a4001]1 tikslas. Užtikrinti kokybišką ikimokyklinio ir priešmokyklinio ugdymo paslaugų teikimą skirtingų gebėjimų vaikams, įgyvendinant ugdymo(si) procesą pagal atnaujintą programą.
2025–2026 mokslo metais ugdymo procesas buvo nuosekliai organizuojamas vadovaujantis atnaujinta ikimokyklinio ugdymo programa ir Bendrąja priešmokyklinio ugdymo programa. Ugdymo(si) turinys visose 13 ikimokyklinio ir 2 priešmokyklinio ugdymo grupėse planuotas orientuojantis į kiekvieno vaiko galias, individualius poreikius, patirtis ir pažangą. Pedagogai, remdamiesi rekomendaciniais leidiniais „Žaismė ir atradimai“ bei „Patirčių erdvės“, kūrė įvairius ugdymo(si) kontekstus, skatinančius vaikų aktyvų veikimą, tyrinėjimą, kūrybiškumą, problemų sprendimą ir refleksiją. Nuosekliai įgyvendintos sveikatą stiprinančios programos „Sveikatuoliai“ ir „Aktyvi mokykla“, socialinių emocinių kompetencijų ugdymo programa „Antras žingsnis darželiams“ bei tarptautinė prevencinė programa „Zipio draugai“. Ugdymo turinys praturtintas aktyviu dalyvavimu respublikiniuose, tarptautiniuose ir rajoniniuose projektuose, iniciatyvose bei konkursuose. Projektinė veikla tapo prasminga ugdymo(si) kontekstų kūrimo priemone, sudariusia vaikams galimybes mokytis autentiškose situacijose, plėtoti pažinimo, komunikavimo, kūrybiškumo, pilietiškumo ir sveikos gyvensenos kompetencijas.
Didelis dėmesys skirtas įtraukiajam ugdymui ir kiekvieno vaiko individualios pažangos užtikrinimui. Vaiko gerovės komisija įgyvendino suplanuotas veiklas, o švietimo pagalbos specialistai, bendradarbiaudami su pedagogais ir šeimomis, teikė savalaikę pagalbą specialiųjų ugdymosi poreikių turintiems vaikams. Vaikų pažangos stebėsena buvo vykdoma sistemingai, remiantis elektroniniame dienyne „Mūsų darželis“ fiksuojamais pasiekimų duomenimis, kurie buvo naudojami ugdymo(si) planavimui, individualios pažangos aptarimui su tėvais bei švietimo pagalbos organizavimui. Reguliarios pedagogų refleksijos sudarė prielaidas lanksčiai koreguoti ugdymo procesą, atsižvelgiant į vaikų poreikius ir pasiekimus. Svarbi ugdymo kokybės stiprinimo sąlyga buvo nuolatinis pedagogų profesinis augimas. Pedagogai aktyviai dalyvavo kvalifikacijos tobulinimo renginiuose, metodinėse veiklose, dalijosi gerąja patirtimi rajono ir respublikos mastu, stiprindami profesinę lyderystę ir bendradarbiavimo kultūrą. Įgyvendintos veiklos prisidėjo prie kokybiško, įtraukiojo ir į vaiką orientuoto ugdymo proceso stiprinimo bei sudarė sąlygas kiekvieno vaiko sėkmingai pažangai.
[bookmark: X886ce6dafaedd985f45598202452b415192307f]2 tikslas. Telkti atvirą, bendradarbiaujančią ir vertybėmis grįstą mokyklos bendruomenę.
Įgyvendinant šį tikslą buvo kryptingai stiprinama bendruomenės telktis, darbuotojų įsitraukimas į įstaigos veiklos planavimą ir sprendimų priėmimą bei plėtojama partnerystė su ugdytinių šeimomis. Darbuotojai aktyviai dalyvavo savivaldos institucijų, Vaiko gerovės komisijos ir darbo grupių veikloje, prisidėjo prie vidaus dokumentų rengimo, projektų įgyvendinimo ir bendruomenės iniciatyvų organizavimo. Bendros veiklos stiprino komandinio darbo kultūrą, atsakomybės pasidalijimą ir profesinę lyderystę. Nuosekliai buvo plėtojama partnerystė su šeima, pripažįstant ją lygiaverte ugdymo proceso dalyve. Tėvai sistemingai informuoti apie vaikų ugdymosi pažangą individualių pokalbių, grupių susirinkimų bei elektroninio dienyno „Mūsų darželis“pagalba. Organizuotos paskaitos, konsultacijos ir susitikimai su švietimo pagalbos specialistais, meninio bei fizinio ugdymo mokytojais ir bendrojo ugdymo mokyklų pedagogais, stiprinant ugdymo tęstinumą ir sklandų vaikų pasirengimą mokyklai. Tėvų įžvalgos bei pedagoginės psichologinės tarnybos rekomendacijos buvo taikomos planuojant individualizuotą ugdymą ir organizuojant švietimo pagalbą. Atliktas įstaigos mikroklimato tyrimas atskleidė, kad bendruomenėje vyrauja pagarbūs tarpusavio santykiai, darbuotojai jaučia administracijos palaikymą, vertina bendradarbiavimą, pasitikėjimą ir galimybę aktyviai dalyvauti įstaigos gyvenime. Tyrimas kartu padėjo identifikuoti tobulintinas sritis – vidinės komunikacijos stiprinimą, tolygesnį darbo krūvio paskirstymą, administracinės naštos mažinimą ir materialinės bazės gerinimą. Tyrimo rezultatai tapo svarbiu duomenų šaltiniu planuojant tolimesnį įstaigos veiklos tobulinimą ir formuojant 2026–2027 mokslo metų prioritetus. Įgyvendintos veiklos sustiprino bendruomenės bendradarbiavimo kultūrą, partnerystę su šeimomis ir darbuotojų įsitraukimą į įstaigos veiklą, sudarydamos prielaidas kryptingam ugdymo kokybės gerinimui.
[bookmark: X1880d519b77dfe2a05cbb7f3adcf763da55fcc9]3 tikslas. Plėtoti tvarią, šiuolaikišką, vaikų poreikius atliepiančią ugdymo(si) aplinką.
2025–2026 mokslo metais nuosekliai gerintos ugdymo(si) sąlygos, atnaujinamos ugdymo priemonės ir kuriamos vaikų poreikius atliepiančios edukacinės erdvės. Atnaujintos ugdymo ir informacinių komunikacinių technologijų priemonės išplėtė galimybes organizuoti šiuolaikišką, patirtinį ir įvairius vaikų poreikius atliepiantį ugdymo procesą.
[bookmark: apibendrinimas]Lopšelyje-darželyje „Raudonkepuraitė“ įrengta mini golfo aikštelė, skatinanti vaikų fizinį aktyvumą ir aktyvų laisvalaikį. Suremontuotos skalbyklos patalpos, įrengtas naujas logopedo kabinetas ir sensorinis kambarys, sudarant geresnes sąlygas švietimo pagalbos prieinamumui, individualiam darbui su vaikais bei jų emocinės gerovės stiprinimui. Aplinkos atnaujinimas prisidėjo prie saugios, funkcionalios ir įtraukųjį ugdymą palaikančios ugdymo(si) aplinkos kūrimo. Metiniame veiklos plane numatyta darželio pastato renovacija bei naujų lauko edukacinių erdvių įrengimas skyriuje „Vėrinėlis“ nebuvo įgyvendinti dėl nuo įstaigos nepriklausančių aplinkybių. Pastato renovacijos darbai perkelti į 2027–2028 metų laikotarpį, o lauko erdvių įrengimo darbai atidėti, nes finansavimo sutartis buvo pasirašyta tik 2026 m. kovo mėnesį. Šių priemonių įgyvendinimas bus tęsiamas kitais planavimo etapais.Įgyvendintos veiklos sustiprino ugdymo aplinkos funkcionalumą, pagerino švietimo pagalbos teikimo sąlygas, praturtino vaikų ugdymo(si) kontekstus ir sudarė daugiau galimybių kiekvieno vaiko aktyviam veikimui, emocinei gerovei bei sėkmingam ugdymuisi. 2025–2026 mokslo metų veiklos plano įgyvendinimo analizė rodo, kad įstaiga nuosekliai įgyvendino numatytus strateginius tikslus, orientuodamasi į ugdymo kokybės gerinimą, bendruomenės telkimą ir šiuolaikiškos ugdymo(si) aplinkos kūrimą. Veiklos buvo grindžiamos vaikų individualios pažangos stebėsena, pedagogų profesine refleksija, partneryste su šeima ir duomenimis grįstais sprendimais. Aktyvus dalyvavimas projektinėje, metodinėje ir sveikatos stiprinimo veikloje praturtino ugdymo(si) kontekstus, stiprino vaikų kompetencijų ugdymą ir pedagogų profesinį augimą. Atlikta veiklos analizė leido įsivertinti pasiektus rezultatus, identifikuoti tobulintinas sritis ir sudarė pagrindą formuojant 2026–2027 mokslo metų veiklos prioritetus.
2026-2027 MOKSLO METŲ VEIKLOS TIKSLAI, UŽDAVINIAI IR PRIEMONĖS

Plungės lopšelis-darželis „Raudonkepuraitė“ savo veiklos tikslą 2026-2027 mokslo metams kelia atsižvelgdamas į Plungės rajono savivaldybės 2025-2027 metų švietimo siekius, įstaigos veiklos metų strateginiame plane numatytas kryptis, įstaigos vykdomą veiklą, turimus išteklius, bendruomenės narių pasiūlymus.
Ilgalaikis prioritetas – nuolatinis bendruomenės mokymasis, orientuojantis į šiuolaikinio gyvenimo pokyčius
Prioritetai:
1. Kokybiško, šiuolaikiško ir į vaiką orientuoto ugdymo(si) užtikrinimas, įgyvendinant atnaujintą ugdymo turinį, kuriant prasmingus ugdymo(si) kontekstus ir stiprinant kiekvieno vaiko individualią pažangą.
2. Įtraukiojo ugdymo stiprinimas, taikant Universalaus mokymosi dizaino (UMD) principus, atliepiant skirtingas vaikų galias ir ugdymosi poreikius bei puoselėjant jų socialinę, emocinę ir fizinę gerovę.
3. Besimokančios ir bendradarbiaujančios organizacijos kultūros stiprinimas, skatinant bendruomenės lyderystę, profesinį dialogą, duomenimis grįstą veiklos tobulinimą ir kuriant šiuolaikišką, saugią bei tvarią ugdymo(si) aplinką.


	1 tikslas. Užtikrinti kokybišką ugdymo(si) proceso organizavimą, įgyvendinant atnaujintą ikimokyklinio ir priešmokyklinio ugdymo turinį.


	Uždaviniai
	Įgyvendinimo priemonės
	Vykdymo data
	Laukiamas rezultatas

	1.1. Tobulinti ugdymo(si) proceso planavimą ir organizavimą pagal atnaujintas ugdymo programas.
	1. 1. 1. Ugdymo(si) planavimas pagal atnaujintą ikimokyklinio ugdymo programą ir Bendrąją priešmokyklinio ugdymo programą. Ugdomojo proceso stebėsena, pedagoginės refleksijos, ugdymo planų analizė.



	

2026–2027 m. m.





	 Visose grupėse ugdymo(si) procesas organizuojamas vadovaujantis atnaujintomis programomis. Ne mažiau kaip 90 % įgyvendintas ugdomojo proceso stebėsenos planas.





	1.2. Stiprinti vaikų individualios pažangos stebėseną ir duomenimis grįstą ugdymo(si) planavimą.
	1. 2. 1. Sistemingas vaikų pasiekimų ir pažangos vertinimas elektroniniame dienyne „Mūsų darželis“, individualios pažangos aptarimai su tėvais, ugdymo(si) planų koregavimas remiantis pažangos duomenimis.

	2026–2027 m. m.

	100 % vaikų pažanga įvertinta ne rečiau kaip 2 kartus per metus. Pažangos duomenys naudojami ugdymo(si) planavimui ir individualios pagalbos organizavimui.

	1.3. Plėtoti patirtinį ugdymą(si), kuriant įvairius ugdymo(si) kontekstus.
	1. 3. 1. Projektinių veiklų, STEAM, edukacinių išvykų, tyrinėjimų organizavimas, dalyvavimas respublikiniuose ir tarptautiniuose projektuose, socialinių partnerių įtraukimas.


	2026–2027 m. m.

	



	1.4. Tobulinti pedagogų profesines kompetencijas, įgyvendinant atnaujintą ugdymo turinį.
	1. 4. 1. Kvalifikacijos tobulinimo renginiai, metodinės dienos, atviros veiklos „Kolega kolegai“, gerosios patirties sklaida, metodinės refleksijos.


	2026–2027 m. m.

	Pedagogai tobulina profesines kompetencijas, ne mažiau kaip 80 % dalyvauja atvirose veiklose, 10 % dalijasi gerąja patirtimi rajono, šalies renginiuose, 100 % metodiniuose susirinkimuose.

	2 tikslas. Stiprinti įtraukiojo ugdymo kokybę, taikant Universalaus mokymosi dizaino (UMD) principus ir kuriant kiekvienam vaikui palankią ugdymo(si) aplinką.

	2.1. Taikyti Universalaus mokymosi dizaino (UMD) principus planuojant ir organizuojant ugdymo(si) procesą.
	2. 1. 1. UMD principų integravimas į ugdymo(si) planavimą, metodinės konsultacijos pedagogams, ugdomojo proceso stebėsena, refleksijos ir gerosios patirties sklaida.
	2026–2027 m. m.

	UMD principai taikomi ugdymo(si) procese visose grupėse. Pedagogai taiko įvairius informacijos pateikimo, vaikų įsitraukimo ir pasiekimų įsivertinimo būdus.

	2.2. Tobulinti įtraukiojo ugdymo praktiką, užtikrinant savalaikę švietimo pagalbą kiekvienam vaikui.
	2. 2. 1. Vaiko gerovės komisijos veiklos plano įgyvendinimas, individualizuotų ugdymo(si) programų rengimas, pedagogų, švietimo pagalbos specialistų ir šeimų bendradarbiavimas.
	2026–2027 m. m.

	100 % įgyvendintas VGK veiklos planas. Švietimo pagalba organizuojama pagal vaikų poreikius, užtikrinant kiekvieno vaiko ugdymosi sėkmę.

	2.3. Stiprinti vaikų socialinę, emocinę ir fizinę gerovę, integruojant prevencines, sveikatos stiprinimo ir fizinio aktyvumo programas.
	2. 3. 1. Programų „Zipio draugai“, „Antras žingsnis“, „Sveikatuoliai“, „Aktyvi mokykla“, RIUKKPA iniciatyvų, „Lietuvos mažųjų žaidynių“, „Sveikata visus metus“ ir kitų sveikatinimo veiklų įgyvendinimas.
	2026–2027 m. m.

	Vaikų socialinės, emocinės ir sveikos gyvensenos kompetencijos stiprinamos integruojant programas į kasdienį ugdymo(si) procesą. Įgyvendinta ne mažiau kaip 90 % suplanuotų veiklų.

	2.4. Plėtoti partnerystę su šeima, stiprinant kiekvieno vaiko ugdymosi sėkmę.
	2. 4. 1. Individualūs pokalbiai su tėvais, konsultacijos, tėvų susirinkimai, švietimo renginiai, tėvų įtraukimas į ugdymo(si) procesą ir individualios pažangos aptarimus.
	2026–2027 m. m.

	Tėvai aktyviai dalyvauja ugdymo procese, nuosekliai bendradarbiauja su pedagogais ir specialistais. Ne mažiau kaip 80 % tėvų teigiamai vertina įstaigos ir šeimos partnerystę.

	3 tikslas. Stiprinti besimokančios organizacijos kultūrą, lyderystę ir duomenimis grįstą įstaigos veiklos tobulinimą, kuriant šiuolaikišką, saugią ir tvarią ugdymo(si) aplinką.


	3.1. Stiprinti besimokančios organizacijos kultūrą ir darbuotojų lyderystę.
	3. 1. 1. Darbuotojų įtraukimas į savivaldos institucijų ir darbo grupių veiklą. Metodinių dienų, atvirų veiklų „Kolega kolegai“, gerosios patirties sklaidos, profesinių diskusijų ir refleksijų organizavimas. Dalyvavimas kvalifikacijos tobulinimo renginiuose ir tinklaveikoje.
	2026–2027 m. m.

	Ne mažiau kaip 80 % pedagogų dalyvauja atvirose veiklose ir kolegialaus grįžtamojo ryšio procese. 100 % pedagogų dalijasi gerąja patirtimi metodinių susirinkimų metu. Stiprėja darbuotojų profesinė lyderystė ir bendradarbiavimo kultūra.

	3.2. Tobulinti įstaigos veiklos kokybės valdymą, remiantis duomenimis grįstu įsivertinimu.
	3. 2. 1. Atlikti pasirinktos veiklos srities kokybės įsivertinimą, analizuoti vaikų pažangos, ugdomojo proceso stebėsenos, mikroklimato, tėvų apklausų ir kitus veiklos duomenis. Numatyti veiklos tobulinimo priemones ir jas integruoti į metinį bei strateginį veiklos planavimą.
	2026–2027 m. m.

	Atliktas veiklos kokybės įsivertinimas. Įsivertinimo rezultatai panaudoti priimant duomenimis grįstus sprendimus, planuojant įstaigos veiklos tobulinimą bei rengiant metinio ir strateginio veiklos planų priemones.

	3.3. Puoselėti pozityvų emocinį mikroklimatą ir darbuotojų gerovę.
	3. 3. 1. Mikroklimato tyrimo rezultatų aptarimas, rekomendacijų įgyvendinimas, bendruomenę telkiančių iniciatyvų organizavimas, vidinės komunikacijos stiprinimas, darbuotojų emocinės gerovės veiklos.
	2026–2027 m. m.

	Gerėja darbuotojų savijauta, bendradarbiavimas ir vidinė komunikacija. Ne mažiau kaip 80 % darbuotojų teigiamai vertina įstaigos mikroklimatą ir emocinę aplinką.

	3.4. Kurti šiuolaikišką, saugią ir tvarią ugdymo(si) aplinką.
	Ugdymo ir IKT priemonių atnaujinimas, vidaus ir lauko edukacinių erdvių modernizavimas, universalaus dizaino, tvarumo ir saugios aplinkos principų taikymas, socialinių partnerių įtraukimas į aplinkų kūrimą ir ugdymo veiklas.
	2026–2027 m. m.

	Atnaujintos ugdymo(si) erdvės ir priemonės sudaro sąlygas kokybiškam, įtraukiam ir šiuolaikiškam ugdymui. Kuriama saugi, funkcionali ir tvari aplinka, atliepianti įvairius vaikų ugdymosi poreikius.




PRIEDAS NR. 1

MOYKLOS TARYBOS VEIKLOS PLANAS
2025 – 2026 m. m

Tikslas – telkti Įstaigos tarybą aktyviai dalyvauti įgyvendinant lopšelio-darželio 2026–2027 m. veiklos plano tikslus, stiprinant ugdymo kokybę, bendruomenės bendradarbiavimą, vaikų gerovę ir įstaigos veiklos atvirumą.
Laukiami rezultatai – Įstaigos taryba sistemingai dalyvaus svarstant įstaigai aktualius klausimus, teiks pagrįstus pasiūlymus dėl ugdymo kokybės, saugios ir įtraukios aplinkos, bendruomenės įsitraukimo ir įstaigos veiklos tobulinimo. Bus sustiprintas darbuotojų, šeimų ir socialinių partnerių bendradarbiavimas, o Tarybos priimti susitarimai ir pateiktos rekomendacijos prisidės prie 2026–2027 m. veiklos plano įgyvendinimo.

	
	               Planuojama veikla
	    Vykdymo laikas
	          Atsakingas 

	  1.    






	2026–2027 m. veiklos prioritetų ir Įstaigos tarybos veiklos planavimas: 
1. Lopšelio-darželio 2026–2027 m. veiklos plano tikslų, uždavinių, numatytų priemonių ir laukiamų rezultatų aptarimas.
2. Įstaigos tarybos 2026–2027 m. m. veiklos plano svarstymas ir tvirtinimas.
3. Bendruomenei aktualių klausimų, pasiūlymų ir iniciatyvų aptarimas.
	
2026 m. rugsėjis–spalis








	Įstaigos tarybos pirmininkas, direktorius, direktoriaus pavaduotojas ugdymui




	2.
	Ugdymo kokybės, vaikų gerovės ir bendruomenės bendradarbiavimo klausimų svarstymas: 
1. Atnaujintos ikimokyklinio ugdymo programos įgyvendinimo ir ugdymo proceso organizavimo aktualijų pristatymas bei aptarimas. 
2. Įtraukiojo ugdymo, švietimo pagalbos vaikui ir skirtingų ugdymosi poreikių atliepimo situacijos aptarimas. 
3. Šeimų įsitraukimo į vaikų ugdymą, įstaigos renginius, projektus ir iniciatyvas stiprinimo galimybių aptarimas bei pasiūlymų teikimas.
	2026 m. lapkritis–gruodis
	Direktoriaus pavaduotojas ugdymui, Vaiko gerovės komisijos pirmininkas, Įstaigos tarybos pirmininkas




	3.
	Įstaigos veiklos rezultatų ir išteklių naudojimo svarstymas:
 1. Direktoriaus 2026 metų veiklos ataskaitos pristatymas ir svarstymas. 
2. Įstaigos 2026 metų finansinės veiklos ir lėšų panaudojimo pristatymas. 
3. 2027 metais planuojamų ugdymo priemonių, vidaus ir lauko aplinkų atnaujinimo bei kitų prioritetinių poreikių aptarimas ir siūlymų teikimas.
	2027 m. sausis–vasaris
	Direktorius, Įstaigos tarybos pirmininkas

	 



4.
	Metinio veiklos plano įgyvendinimo ir Įstaigos tarybos veiklos rezultatų aptarimas: 
1. 2026–2027 m. veiklos plano tikslų ir uždavinių įgyvendinimo rezultatų aptarimas. 2. Veiklos kokybės įsivertinimo rezultatų, įstaigos stiprybių ir tobulintinų veiklos sričių pristatymas bei svarstymas.
 3. Vaiko gerovės komisijos veiklos rezultatų ir aktualių vaikų gerovės klausimų aptarimas. 4. Įstaigos tarybos veiklos įsivertinimas ir pasiūlymų dėl 2027–2028 m. veiklos prioritetų teikimas.
	2027 m. gegužė–birželis
	Direktorius, direktoriaus pavaduotojas ugdymui, VGK pirmininkas, veiklos kokybės įsivertinimo darbo grupės atstovas, Įstaigos tarybos pirmininkas


































                                                                   PRIEDAS NR. 2
MOKYTOJŲ TARYBOS PLANAS

Tikslas – telkti mokytojus kokybiškam ugdymo proceso organizavimui, stiprinti profesinį bendradarbiavimą, refleksiją ir susitarimus, užtikrinančius kiekvieno vaiko ugdymosi pažangą, įtrauktį ir gerovę.
Laukiami rezultatai – Mokytojų taryboje bus sistemingai analizuojamas ugdymo procesas, priimami bendri pedagoginiai susitarimai, aptariami vaikų pasiekimų ir pažangos rezultatai, stiprinamas kolegialus mokymasis, profesinis bendradarbiavimas bei atnaujintos ikimokyklinio ugdymo programos kokybiškas įgyvendinimas.

	
	                                       Priemonės
	Atsakingas     

	 Vykdymo laikas

	



1.
	2026–2027 m. ugdymo proceso planavimas: 
1. 2026–2027 m. metinio veiklos plano prioritetų, tikslų ir uždavinių pristatymas bei jų įgyvendinimo kryptys ugdymo procese. 
2. Ugdymo proceso organizavimo, planavimo ir vaikų pasiekimų vertinimo susitarimų aptarimas. 
3. Atnaujintos ikimokyklinio ugdymo programos įgyvendinimo aktualijų aptarimas.
	Direktorius, direktoriaus pavaduotojas ugdymui
	2026 m. rugsėjis

	



2.
	Ugdymo kokybės ir įtraukiojo ugdymo stiprinimas: 
1. Ugdymo proceso stebėsenos rezultatų aptarimas. 
2. Vaikų pasiekimų ir pažangos analizė, tobulintinų sričių nustatymas. 
3. Įtraukiojo ugdymo įgyvendinimo, švietimo pagalbos organizavimo ir mokytojų bendradarbiavimo aptarimas. 4. Gerosios pedagoginės patirties sklaida.
	Direktoriaus pavaduotojas ugdymui, mokytojai, švietimo pagalbos specialistai


	2026 m. lapkritis





	


3.
	Vaikų gerovė ir partnerystė su šeima: 
1. Vaikų emocinės gerovės ir saugios ugdymosi aplinkos stiprinimo priemonių aptarimas. 
2. Sveikatos stiprinimo, fizinio aktyvumo ir kitų įstaigos projektų įgyvendinimo rezultatų aptarimas.
 3. Bendradarbiavimo su tėvais patirties, taikomų formų ir jų veiksmingumo aptarimas.
 4. Mokytojų kvalifikacijos tobulinimo ir profesinės patirties sklaidos aptarimas.
	

	Direktoriaus pavaduotojas ugdymui, mokytojai


	2027 m. vasaris


	
4.
	2026–2027 m. ugdymo proceso rezultatų refleksija: 1. Ugdymo proceso ir vaikų pasiekimų metinių rezultatų analizė. 
2. Švietimo pagalbos specialistų veiklos rezultatų aptarimas. 
3. Veiklos kokybės įsivertinimo išvadų ir rekomendacijų aptarimas. 
4. 2027–2028 m. ugdymo proceso prioritetų numatymas. 5. Ugdymo proceso organizavimo vasaros laikotarpiu aptarimas.
	
	Direktorius, direktoriaus pavaduotojas ugdymui, mokytojai, švietimo pagalbos specialistai

	
2027 m. gegužė




PRIEDAS NR. 3

UGDOMOJO PROCESO STEBĖSENOS PLANAS
Tikslas – vykdyti sistemingą ugdomojo proceso stebėseną, siekiant užtikrinti kokybišką ikimokyklinio ir priešmokyklinio ugdymo programų įgyvendinimą, kiekvieno vaiko pažangą, įtraukųjį ugdymą, profesinį mokytojų tobulėjimą ir veiklos kokybės gerinimą.
Laukiami rezultatai – bus nuosekliai stebima ugdymo proceso kokybė, stiprinama pedagogų profesinė kompetencija, užtikrinamas kokybiškas ugdymo planavimas ir vaikų pasiekimų vertinimas, veiksmingiau organizuojamas įtraukusis ugdymas, skatinamas kolegialus bendradarbiavimas ir refleksija. Stebėsenos rezultatai bus panaudojami ugdymo kokybei gerinti ir veiklos planavimui tobulinti.

	Eil.
Nr.
	Priemonės
	              Vykdymo laikas
	Atsakingas

	1.
	Ugdymo proceso planavimo kokybė pagal atnaujintą ikimokyklinio ugdymo programą (ilgalaikiai ir trumpalaikiai planai, planavimo nuoseklumas, refleksija).
	2026 m. rugsėjis/spalis
	Direktoriaus
pavaduotoja ugdymui

	2.
	Naujai pradėjusių lankyti vaikų adaptacijos organizavimas, emocinės gerovės užtikrinimas ir bendradarbiavimas su šeima adaptacijos laikotarpiu.
	2026 m. rugsėjis
	Direktoriaus
pavaduotoja ugdymui

	

3.
	Ugdomųjų veiklų kokybė: ugdymo metodų įvairovė, aktyvus vaikų įsitraukimas, universalaus dizaino mokymuisi (UDM) principų taikymas, edukacinių aplinkų panaudojimas.
	2026 m. spalis/balandis
	Direktoriaus
pavaduotoja ugdymui

	4.
	Vaikų pasiekimų ir pažangos vertinimo kokybė, individualios pažangos stebėsena, vertinimo informacijos panaudojimas ugdymo planavimui.
	
2026 m. spalis/gegužė
      
	Direktoriaus
pavaduotoja ugdymui

	

5.
	Įtraukiojo ugdymo organizavimas: individualių ugdymo planų rengimas ir įgyvendinimas, švietimo pagalbos specialistų ir mokytojų bendradarbiavimas, pagalbos veiksmingumas.
	 Visus mokslo metus
	Direktoriaus
pavaduotoja ugdymui , VGK

	
6.
	Skaitmeninių priemonių ir elektroninio dienyno taikymas ugdymo planavimui, pasiekimų fiksavimui ir bendradarbiavimui su šeima.

	Visus mokslo metus
	Direktoriaus
pavaduotoja ugdymui 

	
7.
	Bendradarbiavimo su tėvais veiksmingumas: individualūs pokalbiai, tėvų susirinkimai, tėvų įtraukimas į ugdymo procesą, projektus ir įstaigos veiklas.
	
Visus mokslo metus

	Direktoriaus
pavaduotoja ugdymui

	
8.
	Mokytojų profesinis bendradarbiavimas, kolegialus grįžtamasis ryšys, gerosios patirties sklaida („Kolega – kolegai“).
	Visus mokslo metus

	Direktoriaus
pavaduotoja ugdymui 

	9.
	Mokytojų, siekiančių vyresniojo mokytojo kvalifikacinės kategorijos, ugdomosios veiklos stebėjimas ir konsultavimas pagal atestacijos programą.
	Pagal individualų grafiką
	Direktoriaus
pavaduotoja ugdymui

	10.
	Įstaigoje organizuojamų ugdymo renginių, projektų ir iniciatyvų edukacinės vertės bei jų poveikio vaikų ugdymui stebėsena.
	Visus mokslo metus

	Direktoriaus
pavaduotoja ugdymui

	
11.
	Ugdomojo proceso stebėsenos rezultatų aptarimas su mokytojais, rekomendacijų teikimas ir ugdymo kokybės tobulinimo priemonių numatymas.
	Sausis ir gegužė
	Direktoriaus
pavaduotoja ugdymui











PRIEDAS NR. 4

 DARBUOTOJŲ KVALIFIKACIJOS TOBULINIMO PLANAS

Tikslas – kryptingai tobulinti pedagoginių darbuotojų ir švietimo pagalbos specialistų kompetencijas,užtikrinant kokybišką atnaujintos ikimokyklinio ugdymo programos įgyvendinimą, įtraukųjį ugdymą,vaikų pasiekimų gerinimą ir įstaigos 2026–2027 m. veiklos plano tikslų įgyvendinimą.
Laukiami rezultatai – darbuotojai sistemingai tobulins profesines kompetencijas pagal įstaigos veiklosprioritetus, įgis naujų žinių ir praktinių įgūdžių, aktyviai dalysis gerąja patirtimi, taikys inovatyviusugdymo metodus bei stiprins bendradarbiavimo kultūrą. Įgytos kompetencijos prisidės prie ugdymokokybės gerinimo ir kiekvieno vaiko pažangos.


	Eil.
Nr.
	Priemonės
	Vykdymo laikas
	Atsakingas

	1.
	Kompetencijų, reikalingų atnaujintos ikimokyklinio ugdymo programos kokybiškam įgyvendinimui,stiprinimas.
	Visus mokslo metus
	Direktorius, direktoriaus pavaduotojas ugdymui

	2.
	Kompetencijų įtraukiojo ugdymo, universalaus dizaino mokymuisi (UDM), individualių ugdymosi poreikių atpažinimo ir švietimo pagalbos organizavimo srityse tobulinimas.
	Visus mokslo metus
	Direktorius, direktoriaus pavaduotojas ugdymui

	3.
	Kompetencijų vaikų pasiekimų vertinimo, individualios pažangos stebėsenos ir ugdymo planavimo srityse stiprinimas.
	Visus mokslo metus
	Direktoriaus pavaduotojas ugdymui

	4.
	Socialinio emocinio ugdymo, vaikų emocinės gerovės, pozityvios komunikacijos ir saugios ugdymosi aplinkos kūrimo kompetencijų tobulinimas.
	Visus mokslo metus
	Direktoriaus pavaduotojas ugdymui

	5.
	
Skaitmeninių kompetencijų stiprinimas, efektyvus skaitmeninių priemonių ir elektroninio dienyno taikymas ugdymo procese.
	
Visus mokslo metus

	Direktoriaus pavaduotojas ugdymui

	6.
	Dalyvavimas kvalifikacijos tobulinimo programose, konferencijose, seminaruose, metodinėse dienose, Besimokančių darželių tinklo (BDT), „Ugdymomeistrų“ ir kitų kvalifikacijos tobulinimo organizatorių veiklose pagal įstaigos veiklos prioritetus.
	Visus mokslo metus
	Pedagoginiai darbuotojai, švietimo pagalbos specialistai

	7.
	Dalyvavimas savivaldybės metodinių būrelių veikloje, profesinės patirties sklaida ir bendradarbiavimas su kitų ugdymo įstaigų pedagogais.
	Visus mokslo metus
	Pedagoginiai darbuotojai ,švietimo pagalbos specialistai

	8.
	Kolegialaus mokymosi kultūros stiprinimas: dalijimasis gerąja pedagogine patirtimi, metodinių priemonių pristatymas, atvirų veiklų stebėjimas ir refleksija.
	Visus mokslo metus
	Direktoriaus pavaduotojas ugdymui, mokytojai

	9.
	Individualus profesinis tobulėjimas pagal metinio veiklos vertinimo metu nustatytus kvalifikacijos tobulinimo poreikius.
	Visus mokslo metus
	Direktorius, direktoriaus pavaduotojas ugdymui

	10.
	Konsultavimas ir metodinė pagalba mokytojoms,2027 metais sieksiančioms vyresniojo mokytojo kvalifikacinės kategorijos: pasirengimas atestacijai, profesinės veiklos refleksija, ugdomųjų veiklųs tebėjimas ir grįžtamasis ryšys.
	Pagal individualų planą
	Direktorius,direktoriaus pavaduotojas ugdymui





Darbuotojai kvalifikaciją tobulina atsižvelgdami į įstaigos veiklos prioritetus, individualius profesinio tobulėjimo poreikius ir metinio veiklos vertinimo metu numatytas tobulintinas kompetencijas. Įgyta patirtis ir žinios aptariamos metodiniuose pasitarimuose, Mokytojų tarybos posėdžiuose bei taikomos kasdienėje ugdymo praktikoje.
PRIEDAS NR. 5
MOKYKLOS KULTŪROS, TRADICIJŲ IR BENDRUOMENIŠKUMO  PUOSELĖJIMO PLANAS
Tikslas
Puoselėti lopšelio-darželio bendruomenės kultūrą, tradicijas ir vertybes, stiprinant vaikų pilietiškumą, kūrybiškumą, sveikos gyvensenos įpročius, bendruomeniškumą bei partnerystę su šeima ir socialiniais partneriais.
Laukiami rezultatai
Puoselėjamos įstaigos tradicijos, stiprinamas bendruomeniškumas, vaikų pilietiškumas ir sveikos gyvensenos nuostatos, aktyviai į veiklas įsitraukia bendruomenė, o organizuojamos iniciatyvos ir renginiai praturtina ugdymo procesą bei stiprina įstaigos kultūrą.
	MĖNUO
	VEIKLOS, RENGINIAI, INICIATYVOS
	ATSAKINGI

	Rugsėjis

	
1 d.
	Mokslo ir žinių dienos šventė
	Priešmokyklinio ugdymo mokytojai, meninio ugdymo mokytojas

	
16 – 22 d.
	Europos judumo savaitės veiklos
	Fizinio ugdymo mokytojas, pavaduotoja ugdymui, grupių mokytojai

	
	Tarptautinė diena be automobilio
	

	25 d.
	Europos kalbų dienos veiklos
	Grupių mokytojai

	29 d.
	Solidarumo bėgimas
	Fizinio ugdymo mokytoja

	Spalis

	
2 d.
	Pasaulinės gyvūnų dienos veiklos
	Grupių mokytojai

	
5 d.
		



	Tarptautinės mokytojų dienos iniciatyva



	Grupių mokytojai

	

9 d.
	Pasaulinės košės diena. Bendras įstaigos renginys „Moliūgų fiesta“
	
Mokytojos Erika B., Jovita G., meninio ugdymo mokytoja Lidija P.

	
	Pasaulinės psichikos sveikatos diena
	

	15 d.
	Pasaulinės rankų plovimo dienos veiklos
	Visuomenės sveikatos specialistė

	20 – 26 d.
	Klimato savaitės veiklos
	Pavaduotoja ugdymui, grupių mokytojos

	10.27 – 10.30
	Vėlinių tradicijų pažinimo veiklos.
	Grupių mokytojai

	Lapkritis

	
6 d.
	Pyragų dienos iniciatyva

	Mokytoja Aurelija V.

	
16 d.
	Tarptautinės tolerancijos dienos veiklos
	Grupių mokytojai

	20 d.
	Klaipėdos Mažojo teatro spektaklis vaikams „Linksmasis Kaminkrėtys ir Orkestras ant stogo“
	Pavaduotoja ugdymui

	Visas mėnuo
	Kūrybinės rudens dirbtuvės. Virtuali tėvų ir vaikų paroda.
	Grupių mokytojai

	Gruodis

	
Visas mėnuo
	Adventinės – Kalėdinės kūrybinės dirbtuvės.
	Grupių mokytojai

	Visas mėnuo
	Kalėdiniai grupių renginiai
	Grupių mokytojai, meninio ugdymo mokytoja

	Visas mėnuo
	Gerumo ir paramos iniciatyvos
	Grupių mokytojai, kt. bendruomenės nariai

	Sausis

	
6 d.
	Trijų Karalių šventė
	Meninio ugdymo mokytojas, grupių mokytojai

	
13 d.
	Sausio 13-osios pilietinė iniciatyva
	Grupių mokytojai

	Vasaris

	

Visas mėnuo
	Sveikatos stiprinimo mėnesio veiklos.

	Visuomenės sveikatos priežiūros specialistė.


	9 d.

	Užgavėnių šventė

	Meninio ugdymo mokytoja, mokytojos Agnė R., Lina N., Sigutė V.

	
15 d.
	Bendras įstaigos renginys, Lietuvos valstybės atkūrimo dienai paminėti 
	Meninio ugdymo mokytoja, mokytojos Rasa K., Egida P., Sandra M.

	Kovas

	
	
	

	
10 d.
	Lietuvos nepriklausomybės atkūrimo dienos paminėjimas. Priešmokyklinio ugdymo mokinių viktorina skyriuje „Vėrinėlis“.
	Meninio ugdymo mokytoja, mokytoja Lilija S.

	
15-19 d. (apytiksliai)
	Sąmoningumo didinimo mėnuo„BE PATYČIŲ“
	Grupių mokytojai, švietimo pagalbos specialistai

	
19 d.
	Pasaulinė Žemės diena
	Visuomenės sveikatos priežiūros specialistė, grupių mokytojai

	
	Pasaulinė Dauno sindromo diena
	

	
22 d.
	Pasaulinė vandens diena
	Grupių mokytojai, visuomenės sveikatos specialistas

	                     26 d.
	Bendruomenės narių vaikams spektaklis įstaigos ugdytiniams, tarptautinei teatro dienai paminėti.
	Priešmokyklinio ugdymo mokytoja Lina S.

	Balandis

	
2 d.
	Pasaulinė autizmo supratimo diena
	Grupių mokytojai, švietimo pagalbos specialistai

	
	Tarptautinės vaikų knygos dienos veiklos
	

	Visas mėnuo
	Velykinės kūrybinės dirbtuvės
	Grupių mokytojai

	
	Bendruomeninis STEAM projektas
	Įvaizdžio kūrimo darbo grupė

	
	Lietuvos mažųjų žaidynių festivalis
	Projekto koordinatoriai – mokytojos Rasa K., Egida P., fizinio ugdymo mokytojas

	Balandžio gale
	Vaikų šokių festivalis „Trepsioks 2027“
	Meninio ugdymo mokytoja Lidija P.

	Gegužė

	
	Motinos dienos veiklos
	Fizinio ugdymo mokytoja, meninio ugdymo mokytoja, mokytojos Odeta D., Daiva J., Loreta N., Indrė B., 

	
15 d.
	Tarptautinės šeimos diena.
	

	
	Vaiko diena. 
	

	
	Bendruomenės šventė / šeimų piknikas
	

	Birželis

	
	Priešmokyklinio ugdymo grupių išleistuvės
	Priešmokyklinio ugdymo mokytojai

	
	Vasaros edukacinės, patyriminės ir fizinio aktyvumo veiklos.
	Grupių mokytojai, fizinio ugdymo mokytoja

	
	
	



Visus mokslo metus vykdomos programos ir iniciatyvos
Sveikatą stiprinančios mokyklos programos įgyvendinimas.
Aktyvios mokyklos fizinio aktyvumo plano įgyvendinimas.
Besimokančių darželių tinklo (BDT) veiklos.
LINEŠA iniciatyva „Sveikata visus metus“ (Sveikatos dėlionė)
RIUKKPA organizuojamos fizinio aktyvumo iniciatyvos.
Lietuvos mažųjų žaidynės.
Socialinio emocinio ugdymo programos („Zipio draugai“, „Antras žingsnis“).
Grupių vykdomi ilgalaikiai projektai, edukacinės veiklos ir bendradarbiavimo iniciatyvos su socialiniais partneriais.




VAIKO GEROVĖS KOMISIJOS VEIKLOS PLANAS  
2026 – 2027 M. M.
 
 
Laukiami rezultatai:
Teiks pagalbą vaikui ir jo tėvams (globėjams, rūpintojams) sprendžiant vaikų ugdymosi, elgesio, lankomumo, emocinės gerovės ir saugumo užtikrinimo klausimus. Užtikrins ankstyvą rizikos veiksnių atpažinimą, organizuos ir koordinuos prevencinį darbą, saugios ir palankios ugdymo aplinkos kūrimą, vaikų socialinių ir emocinių kompetencijų ugdymą. Planuos, organizuos ir vertins švietimo pagalbos teikimą, individualių pagalbos planų įgyvendinimą bei ugdymo programų pritaikymą vaikams, turintiems specialiųjų ugdymosi poreikių. Stiprins bendradarbiavimą su vaikų tėvais (globėjais, rūpintojais), švietimo pagalbos specialistais ir kitomis institucijomis, užtikrinant sklandų krizių valdymą bei nuolatinę vaiko pažangos ir gerovės stebėseną. 
	EIL. NR. 
	VEIKLA 
	Vykdymo laikas
	VYKDYTOJAI 

	1. 
	Parengti lopšelio-darželio „Raudonkepuraitė“ VGK veiklos planą 2026- 2027 m. metams. 
	Rugpjūtis-rugsėjis
	VGK pirmininkas, nariai 

	2. 
	Organizuoti VGK posėdžius. 
	Pagal poreikį, bet ne rečiau kaip kartą per 2 mėn.
	VGK pirmininkas 

	PREVENCINĖ VEIKLA

	3.
	Konsultuoti mokytojus ir mokinių padėjėjus vaikų ugdymo organizavimo, pagalbos teikimo, sveikatinimo, elgesio, lankomumo, saugumo užtikrinimo, priežiūros bei kitais su ugdymu susijusiais klausimais.
	Pagal poreikį
	VGK nariai

	4.
	Logopedinių pratybų (mankštų) organizavimas vaikų grupėse.
	Visus mokslo metus (pagal tvarkaraštį).
	Logopedės

	4. 
	Akcija „Mėnuo be patyčių“. 
	2027 m. kovas
	Visa įstaigos bendruomenė

	5. 
	Tęsti tarptautinės programos „Zipio draugai“,  vykdymą (socialinių-emocinių įgūdžių formavimas).
	2026-2027 m. m.
	Grupių mokytojai 

	6.
	Tęsti socialinių emocinių įgūdžių lavinimo ir smurto prevencijos programą „Antras žingsnis“ įgyvendinimą.
(Programa padeda mažinti vaikų agresyvų elgesį, moko tinkamai reikšti jausmus ir spręsti konfliktus, suprasti savo elgesio pasekmes).
	2026-2027 m. m.
	E. Bernotienė, J. Geštautė

	7. 
	Visuomenės sveikatos priežiūros specialistės organizuojamų ir vedamų ugdytiniams sveikatos stiprinimo veiklų bei užsiėmimų iniciavimas ir vykdymas.
	2026-2027 m. m.
	 Visuomenės sveikatos priežiūros specialistė

	8. 
	Tarptautinė tolerancijos diena. 
	2026 m. lapkritis
	Grupių mokytojos

	9. 
	Akcija „Draugo diena“. 
	2026 m. lapkritis
	Grupių mokytojos

	10. 
	Dalyvavimas projektuose, konkursuose, akcijose, prevencinių programų organizavimas bei dalyvavimas jose. 
	           2026-2027 m. m.
	VGK nariai 

	ĮTRAUKUSIS ( SPECIALUSIS) UGDYMAS

	12. 
	Švietimo pagalbos, specialiosios pagalbos gavėjų bei vaikų, turinčių kalbėjimo ir kalbos sutrikimų sąrašų parengimas, suderinimas su PPT ir patvirtinimas.
	2026 m. rugsėjis
	Specialusis pedagogas, logopedės

	13. 
	Rekomendacijų/konsultacijų vaikams, pedagogams, tėvams/globėjams/rūpintojams dėl specialiojo ugdymo būdų, 
programų pritaikymo, pagalbos vaikui būdų, formų ir kt. 
teikimas. 
	Per mokslo metus
	VGK nariai, logopedės, spec. pedagogė

	14. 
	Dalyvauti Plungės m., rajono logopedų,  spec. pedagogų  metodinio ratelio veikloje.
	Per mokslo metus
	Logopedės, specialioji pedagogė 

	15. 
	Atlikti pirminį ir pakartotinį vaikų, turinčių švietimo pagalbos(išskyrus atsirandančius dėl išskirtinių gabumų), įvertinimą. Gebėjimus aptarti VGK. Esant poreikiui, siūlyti tėvams (globėjams, rūpintojams) kreiptis į pedagoginę psichologinę tarnybą dėl vaiko specialiųjų ugdymosi poreikių įvertinimo.
	
2026-2027 m. m.
Pagal poreikį 
	
VGK pirmininkė, logopedės spec. pedagogė 

	16.
	Sprendžiant konkretaus vaiko problemas, rinkti informaciją iš mokytojų, švietimo pagalbos specialistų, tėvų (globėjų, rūpintojų) ir paties vaiko. Atsižvelgti į aplinkos mikroklimato veiksnius, su kuriais susiduria specialiųjų ugdymosi poreikių turintys, socialinę atskirtį patiriantys, rizikos grupėms priklausantys, ekonominių sunkumų turinčių ar į užsienį išvykusių šeimų vaikai. Planuoti pagalbos teikimą – numatyti veiksmus, atsakomybę ir švietimo ar kitų paslaugų rūšis. Rengti, peržiūrėti ir aptarti individualius pagalbos planus, analizuoti jų įgyvendinimo rezultatus bei veiksmingumą, o prireikus koreguoti taikomas pagalbos priemones.
	2026-2027 m. m.
Pagal poreikį
	VGK pirmininkė, logopedės spec. pedagogė 

	17. 
	Individualių pagalbos planų (IPP) bei individualių ugdymo(si) planų (IUP) ugdymosi poreikių turintiems vaikams rengimas ir aptarimas, rekomendacijų teikimas tėvams bei pedagogams.
	2026 - 2027 m. m.
	VGK nariai 

	18.
	Plėsti žinias ir įgūdžius patyčių prevencijos, intervencijos bei kitais su ugdymo procesu susijusiais klausimais.
	         2026-2027 m. m.

	VGK nariai


 
Vaiko gerovės komisijos pirmininkė   	 	 	 	 	 	 	 	 	 	
	 	 	 	 	 	 	 	 	 	 	 
